Det er den ytterste (vestligste) av gårdene på flaten som kalles Torvikeidet. Gården ligger rundt 100 meter over havet og mot Romsdalsfjorden er det tildels bratt skrent. På fjelltoppen Klungnesveten omlag 500 meter over havet er det radio- og fjernsynssender. Det er flere bruk på gården som er kjent fra Aslak Bolts jordebok fra 1440 under navnet Klungunese. Ifølge Oluf Rygh kommer navnet av "klunger". Navnet gir lite pekepinn om hvor gammel gården er og stedet var trolig bosatt lenge før vikingtiden. Gården ble kirkelige eiendom i middelalderen og ble overtatt av kongen etter reformasjonen; senere har gården tilhørte ulike lokale godseiere.